ยืนยันทุกอย่างทำตามกฎหมาย พร้อมให้ความเป็นธรรมกับครอบครัวแตงโม
นายสมศักดิ์ เทพสุทิน รัฐมนตรีว่ากระทรวงกระทรวงยุติธรรม กล่าวถึงการหาความกระจ่าง ในคดีของแตงโม นิดา ที่ตอนนี้ศพอยู่ในการควบคุมดูแลของสถาบันนิติวิทยาศาสตร์ กระทรวงยุติธรรม หลังจากที่เมื่อวานนี้ครอบครัวย้ายศพออกมาจากสถาบันนิติเวช โรงพยาบาลตำรวจ พร้อมได้มอบหมายให้ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม เป็นผู้รับผิดชอบ เนื่องจากมีความรู้ในด้านดังกล่าวนี้ ซึ่งประชาชนและสังคมยังคงมีข้อสงสัยหลายประการ ทั้งนี้บทบาทของกระทรวงยุติธรรมคือ ต้องทำให้เกิดความยุติธรรมสูงสุด ไม่สามารถทำตามใจคนใดคนหนึ่งได้ และต้องทำเพื่อสังคมและส่วนรวมเกิดความสบายใจ อันไหนที่ขัดแย้งจะไม่ทำเด็ดขาด นายสมศักดิ์ กล่าวอีกว่า ส่วนแพทย์หญิงคุณหญิงพรทิพย์ โรจนสุนันท์ สมาชิกวุฒิสภา (ส.ว.) ถ้าสถาบันนิติวิทยาศาสตร์เชิญไปสามารถเข้ามาร่วมสังเกตการณ์ชันสูตรในรอบที่ 2 ได้ กระทรวงยุติธรรมจะตรวจสอบให้เกิดความกระจ่าง ไม่ว่าจะเป็นคดีใด ส่วนการจะผ่าศพในรอบที่ 2 เป็นไปตามระเบียบของกระทรวง พร้อมย้ำกับเลขานุการรัฐมนตรีฯ  ทำให้ละเอียดตามกฏหมายและทำให้เกิดความเป็นธรรมกับครอบครัวแตงโม